สวัสดีครับ ขอสอบถาม เวลาหลังสระผม เริ่มแห้งหมาดๆ สังเกตหนังศีรษะจะมีคราบสีขาวเป็นขุยๆ ไม่แห้ง หลุดเป็นขุยๆ ออกมา เหมือนคราบไขมัน และเป็นคนผมเส้นเล็กหนังศีรษะมันอยู่แล้วครับ ไม่แน่ใจว่าเป็นรังแคหรือว่าอะไร เพราะเวลาปกติมันก็ไม่ค่อยมีรังแคร่วงหรือสังเกตเห็นว่าเยอะผิดปกติ จะเห็นคราบนี้ชัดเจนหลังสรผมครับ
สวัสดีค่ะผื่นมีสะเก็ดที่หนังศีรษะ สามารถเกิดได้จากสาเหตุดังต่อไปนี้รังแค สะเก็ดสีขาวเล็กๆ อาจมีหนังศีรษะแดงอักเสบจากความแห้ง ทำให้เกิดอาการคันผื่นเซบเดิร์ม มักเกิดที่หนังศีรษะ หลังหู ใบหน้าบริเวณทีโซน เช่น หน้าผาก คิ้ว ร่องจมูกที่มีความมัน สะเก็ดจะเป็นสีเหลืองแผ่นใหญ่ ไม่ค่อยมีอาการคันสะเก็ดเงิน จะมีอาการที่เล็บ และผิวหนังบริเวณอื่นด้วย สะเก็ดจะสีขาวแผ่นใหญ่ บนผื่นที่เป็นปื้นหนาสีแดงเชื้อราบนหนังศีรษะ อาจมีอาการผมร่วงร่วมด้วยแนะนำให้ไปพบแพทย์ผิวหนังเพื่อรับการตรวจวินิจฉัยนะคะ